Afternoon Call Action Notes – บล.โกลเบล็ก
สรุปภาวะตลาดภาคเช้า ภาวะตลาดหุ้นช่วงเช้า ทยอยปรับตัวขึ้ …
22 พ.ย. 2560

สรุปภาวะตลาดภาคเช้า
ภาวะตลาดหุ้นช่วงเช้า ทยอยปรับตัวขึ้นต่อเนื่อง โดนมีแรงหนุนหลักจากกลุ่ม ENERG หลังราคาน้ำมันดิบฟื้นตัวต่อรอการประชุม OPEC สัปดาห์หน้า ปริมาณการซื้อขายเบาบาง 2.7 หมื่นล้านบาท
แนวโน้มภาคบ่ายตามค่าสัญญาณทางเทคนิค
ดัชนี SET ปรับตัวเพิ่มขึ้นเข้าใกล้แนวต้านสำคัญตามรูปสามเหลี่ยมที่ 1,730 จุด แต่ RSI เริ่มชะลอลง และ MACD ปรับขึ้นไม่มาก จึงเกิดสัญญาณ bearish divergence ทำให้ภาคบ่ายอาจเผชิญแรงขายกดลงมาให้พักตัวอีกครั้ง อย่างไรก็ตาม ทิศทางหลักยังคงมีโอกาสจะ break high จึงแนะนำให้ซื้อเก็งกำไร
แนวรับ 1,715 จุด / แนวต้าน 1,725 จุด
Technical Insight
PTG ซื้อเก็งกำไร
ราคาปิด 23.5 บาท
แนวรับ 23.3 บาท / แนวต้าน 24.20 บาท / Cut loss 23.00 บาท
ราคาหุ้นยืนเหนือเส้นค่าเฉลี่ย EMA 10 วันได้อย่างแข็งแกร่ง อีกทั้งช่วงเช้าปิดสร้างแท่งเทียนเขียวพร้อมวอลุ่มที่ทรงตัวในระดับสูง สอดคล้องกับค่าสัญญาณ MACD+RSI ที่ชี้ขึ้นทำให้มีโอกาสปรับตัวขึ้นต่อได้
JUBILE ซื้อเก็งกำไร
ราคาปิด 24.70 บาท
แนวรับ 24.30 บาท / แนวต้าน 25.50 บาท / Cut loss 23.80 บาท
ราคาหุ้นกลับมายืนเหนือเส้น EMA 10 วันได้อย่างแข็งแกร่ง อีกทั้งกำลังทดสอบจุดสูงสุดก่อนหน้าพร้อมวอลุ่มที่เพิ่มขึ้นสนับสนุน สอดคล้องกับ RSI ที่ชี้ขึ้นสนับสนุนทิศทางทำให้มีโอกาสปรับตัวขึ้นต่อได้
ข่าวสำคัญช่วงเช้า
ส.อ.ท.เผยยอดส่งออกรถยนต์ ต.ค.หดตัว 11.97% มาที่ 90,838 คัน
ORI ตั้งเป้าปี 61 ยอดขาย 1.8 หมื่นลบ.จากปีนี้ 1.4 หมื่นลบ.มีแผนเปิด 12 โครงการใหม่ 2.5 หมื่นลบ.
THMUI และบ.ย่อย ไตรมาส 3/60 กำไรสุทธิเพิ่มขึ้นเป็น 13.32 ลบ.
บอร์ด EEC ให้ตั้งเขตส่งเสริมอุตฯ – นวัตกรรมดิจิตอลในศรีราชาร่วมทุนเอกชนชั้นนำของโลก พร้อมรับข้อเสนอเพิ่มอุตสาหกรรมป้องกันประเทศเป็นอีก 1 อุตฯ เป้าหมาย
JUBILE ตั้งเป้ารายได้ปี 61 โตกว่า 10% จากยอดขายสาขาเดิม – เปิดสาขาใหม่, ทุ่มงบพัฒนาไอทีหวังบริหารต้นทุน
CKP เปิดโรงไฟฟ้า BIC-2 อย่างเป็นทางการวันนี้หลังเดินเครื่องตั้งแต่ปลายมิ.ย.60 ดันกำลังผลิต 2 เฟสรวม 240 MW
STEC คาดรายได้ปีนี้ตามเป้า 2 หมื่นลบ. รอเซ็นงานใหม่ไม่ต่ำกว่า 2 หมื่นลบ.คาด Backlog สิ้นปี 60 เพิ่มมาที่ 1.2 แสนลบ. ปี 61 รายได้โต 50% มาที่ 3 หมื่นลบ.
EKH ตั้งเป้ารายได้ปีหน้าโต 8-10% จากปีนี้คาดทำได้เกือบแตะ 600 ลบ.
 